Nie insulien weerstandig | Health24
Posted by: Delene | 2010/02/23
Nie insulien weerstandig
Ek is 59, nie op hormoonvervanging, oorgewig en sukkel om gewig te verloor. Onsuksesvol op Ciplatrim en Weighless - val bitter stadig af. Is nie insulienweerstand. Ek byt nou maar vas - ek het die woord gewigsverlies uit my woordeskat verban en konsentreer nou net op goeie koskeuses maak en gesond eet. My probleem: ek eet soggens gekookte oatbran (50g) - dis ''n stewige porsies pap, maar ek is binne 2 uur so honger dat ek behoorlik naar voel. Dan eet ek maar ''n klein vetvrye wit jogurt en later ''n klein appel. Tog bly ek mislik voel totdat ek weer behoorlik eet met middagete - 2 snye lae GI brood (50g) bietjie maaskaas (vetvry), handvol kersie tamamties, mange tout erte, komkommerskyfies en klein stukkie hoender sonder vel of tuna of 2 WL worsies.
Aandete is gestoomde groente en 2 porsies volstruis vleis of hoender of vis - droog gaargemaak, geen gebraai. Selfs ''n uur of wat na aandete wil ek dood van die honger. Ek eet ook nog ''n vrug as ''n middaghappie.
Sal dit help as my dr my tog behandel asof ek insulienweerstandig is, al is ek nie? Sal dit nie die erge honger verbeter nie?
Hoop jy kan my bietjie raad gee, want ek voel sommer goor as ek so honger is en dit terwyl ek so bitter hard probeer.
Baie dankie vir jou simpatieke oor en raad.
Dit is vir my vreemd dat jy op 'n lae-GI dieet steeds so honger voel. Ek sal voorstel dat jy met ontbyt ook 'n halwe koppie vet-vrye jogurt of melk gebruik saam met die gaar hawermoutsemels om die GI van die maaltyd te verlaag sodat jy langer versadig voel. Ek sal nie aanraai dat jy medikasies vir insulienweerstand moet gebruik as jy nie daaraan ly nie. Dit is altyd beter om inname van medikasies te beperk as dit nie nodig is nie. Wat ek wel wil aanbeveel is dat jy 'n kliniese dieetkundige spreek sodat sy/hy vir jou kan help om jou lae-GI, lae-vet spyskaart so op te stel dat jy nie honger word nie, maar tog gewig verloor. Besoek die Assosiasie vir Dieetkunde in SA se Webwerf by: www.dietetics.co.za en kliek op 'Private Practising' om 'n dieetkundige in jou gebied te vind.
Posted by: Johan | 2010/02/23
Dit klink of jy ''n wurm het! Jy eet asof dit uit die mode gaan. Ek is diabetes, oorgewig, gebruik ook Ciplatrim, 60j oud. Aanvanklik gewig verloor maar staan stil. Ek is net nie so honger soos jy nie.
Wat vir my help as ek honger word: Soggens 2 gekookte eiers wat jy stadig eet. As jy werk kan dit maklik ingepak word en jy kan effe later eet. Middae tamatie of 2 en komkommer. Vrugte maak my net honger, veral ''n appel. As ek koffie drink help dit ook ''n tydjie.